Ga go pelaelo gore ba bantši ba rena lehono go na le kopano ya selete yeo re kilego ra e thabela kudu le yeo e ilego ya re dira gore re be mafolofolo tirelong ya Jehofa le go re dira gore re rate Modimo wa rena yo mogolo le Kgoši yeo a e kgethilego. Ge re nagana ka dinako tše bjalo tše di thabišago, le rena re tutueletšega go bolela gore: “Ke a leboga Jehofa ge o ile wa nthuša gore ke be gona kopanong yeo.” Ke ile ka tlogela tša bohlabani ge ke be ke ena le nywaga e 23. Ka morago ga moo, ka šoma mešomo e fapafapanego e bile ke eya dinageng tša moše wa mawatle lebaka la ngwaga, eupša go be go se na seo se nkimollago manyaming a ka. Ke be ke sa kganyoge go ipeela dipakane goba go fihlelela selo le ge e le sefe. Ke be ke sa kgahlwe ke selo. Ke be ke bona go se na mohola go ba le ntlo ya ka, go ba le mošomo o šireletšegilego le go hlatlošwa mošomong. Ke be ke hwetša seo go thwego ke khomotšo ka go nwa bjala le go theetša mmino.